Villkalkunen er store til meget store fugler som utviser sterk kjønnsdimorfisme, i det hannen blir betydelig større og har ei langt mer praktfull fjærdrakt enn hunnen. Hannen blir cirka 100–125 cm lang og veier typisk 5–11 kg (i snitt 7,6 kg). Hunnen blir cirka 76–95 cm lang og veier typisk 2,5–5,4 kg (i snitt 4,26 kg). Vingespennet er cirka 125–144 cm, avhengig av kjønn og generell størrelse, mens den praktfulle halen blir 24,5–50,5 cm lang, også avhengig av kjønn og generell størrelse.